CELEX: 32010R0257
Language: et
Date: 2010-03-25 00:00:00
Title: Komisjoni määrus (EL) nr 257/2010, 25. märts 2010 , millega kehtestatakse toidus lubatud lisaainete uue hindamise kava kooskõlas Euroopa Parlamendi ja nõukogu määrusega (EÜ) nr 1333/2008 toidu lisaainete kohta (EMPs kohaldatav tekst)

26.3.2010   
            
            
               ET
            
            
               Euroopa Liidu Teataja
            
            
               L 80/19
            
         KOMISJONI MÄÄRUS (EL) nr 257/2010,
   25. märts 2010,
   millega kehtestatakse toidus lubatud lisaainete uue hindamise kava kooskõlas Euroopa Parlamendi ja nõukogu määrusega (EÜ) nr 1333/2008 toidu lisaainete kohta
   (EMPs kohaldatav tekst)
   EUROOPA KOMISJON
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eelkõige selle artiklit 32,
   olles konsulteerinud Euroopa Toiduohutusametiga
   ning arvestades järgmist:
   
               (1)
            
            
               Määruse (EÜ) nr 1333/2008 kohaselt peab komisjon välja töötama hindamiskava, mille alusel Euroopa Toiduohutusamet (edaspidi „toiduohutusamet”) hindab uuesti nende toidu lisaainete ohutust, mille kasutamiseks ELis oli luba antud enne 20. jaanuari 2009.
            
         
               (2)
            
            
               2007. aastal esitas komisjon Euroopa Parlamendile ja nõukogule aruande toidu lisaainete ümberhindamise edenemise kohta (2). Kõnealuses aruandes võetakse kokku hiljutised lisaainete uued hindamised, mille viisid läbi toidu teaduskomitee ja toiduohutusamet, ning kirjeldatakse meetmeid, mida Euroopa Komisjon teaduslike arvamuste põhjal võttis.
            
         
               (3)
            
            
               Esmajärjekorras on alustatud toiduvärvide uue hindamisega, kuna toidu teaduskomitee hinnangud nendele toidu lisaainetele on vanimad. Teatavate värvide (E 102 tartrasiini, E 104 kinoliinkollase, E 110 päikeseloojangukollase FCF, E 124 Ponceau 4R, E 129 võlupunase AC, E 122 karmoisiini ja E 160d lükopeeni) uus hindamine on juba lõpetatud. Peale selle on mõnesid toidu lisaaineid (nt E 234 nisiini ja E 214–219 parahüdroksübensoaate) viimastel aastatel uuesti hinnatud, kuna tekkis vajadus uute teaduslike andmete järele või said need andmed muul viisil kättesaadavaks. Seega ei ole neid lisaaineid vaja veelkord uuesti hinnata.
            
         
               (4)
            
            
               Arvestades asjaolu, et magusainete hinnangud on kõige hilisemad, peaks nende uuesti hindamine toimuma viimasena.
            
         
               (5)
            
            
               Praegu toidus lubatud lisaainete uuesti hindamise tähtsuse järjekord tuleks paika panna järgmiste kriteeriumide alusel: millal on toidu teaduskomitee või toiduohutusamet toidu lisaainet viimati hinnanud, uute teaduslike andmete kättesaadavus, toidu lisaaine kasutamise ulatus toidus ja inimeste kokkupuude sellega; arvesse tuleks võtta ka komisjoni 2001. aasta aruannet toidu kaudu toidu lisaainete omastamise kohta Euroopa Liidus (3). Põhjamaade Ministrite Nõukogu aruandes komisjonile „Toidu lisaained Euroopas aastal 2000” (4) on esitatud täiendavat teavet prioriteetide seadmiseks lisaainete hindamise puhul.
            
         
               (6)
            
            
               Praktilistel kaalutlustel ning ka tõhususe huvides tuleks uus hindamine võimaluse korral läbi viima toidu lisaainete rühmade kaupa, võttes aluseks funktsionaalrühmad, millesse nad kuuluvad. Toiduohutusametil peaks siiski olema võimalus alustada toidu lisaaine või lisaainete rühma uut hindamist prioriteetsemana kas komisjoni palvel või oma algatusel, kui ilmneb uusi teadusandmeid, mis osutavad kas võimalikule inimeste tervisele avalduvale ohule või mis võivad muul viisil mõjutada toidu lisaaine ohutuse hindamist.
            
         
               (7)
            
            
               Uue hindamise tähtajad tuleb kehtestada vastavalt eespool nimetatud tähtsuse järjekorrale. Nõuetekohaselt põhjendatud juhtudel ning üksnes siis, kui sellise uue hindamise tõttu hilineb märkimisväärselt muude lisaainete hindamine, võib käesolevas määruses kehtestatud tähtaegu läbi vaadata.
            
         
               (8)
            
            
               Konkreetse toidu lisaaine või toidu lisaainete rühma puhul on tulevikus võimalik kehtestada täpsemad tähtajad, et tagada uue hindamise sujuvus või juhul, kui kerkivad esile uued probleemid.
            
         
               (9)
            
            
               Selleks et uus hindamisprotsess oleks tulemuslik, on tähtis, et toiduohutusamet saaks huvitatud isikutelt uue hindamise jaoks kogu asjakohase teabe ning huvitatud isikuid teavitataks aegsasti vajadusest esitada täiendavat teavet, mis on vajalik toidu lisaaine uue hindamise lõpuleviimiseks.
            
         
               (10)
            
            
               Ettevõtjad, kes on huvitatud hindamisaluse toidu lisaaine loa säilitamisest, peavad esitama kogu teabe, mis on toidu lisaaine uue hindamise seisukohast oluline.Võimaluse korral peaksid ettevõtjad esitama teabe koos.
            
         
               (11)
            
            
               Toiduohutusamet peaks avaldama ühe või mitu avalikku teabehanget kõikide uuesti hindamisele kuuluvate toidu lisaainete kohta. Huvitatud isikud peavad kõik toidu lisaaine uueks hindamiseks vajalikud tehnilised ja teaduslikud andmed, eelkõige toksikoloogilise teabe ja teabe, mis on vajalik inimeste kokkupuute hindamiseks asjaomase lisaainega, esitama toiduohutusametile ettenähtud tähtaja jooksul.
            
         
               (12)
            
            
               Toidu lisaaineid, mida toiduohutusamet uuesti hindab, on varem ohutuse seisukohast hinnanud toidu teaduskomitee ning paljud neist lisaainetest on olnud kasutusel pikka aega. Uue hindamise jaoks esitatav teave peab sisaldama olemasolevaid andmeid, mille alusel teostati toidu lisaaine eelmine hindamine, ning kõiki uusi andmeid kõnealuse aine kohta, mis on saanud kättesaadavaks pärast toidu teaduskomitee eelmist hindamist. Kõnealune teave peab olema võimalikult täielik, et toiduohutusamet saaks uue hindamise lõpule viia ning vormistada uue arvamuse; teabe esitamisel tuleb järgida toidu teaduskomitee koostatud juhendit teabe esitamise kohta toidu lisaainete hindamiseks (praegu kehtiv juhend on avaldatud 11. juulil 2001) (5).
            
         
               (13)
            
            
               Toiduohutusamet võib toidu lisaaine uue hindamise lõpule viimiseks paluda täiendava teabe esitamist. Sellisel juhul peab toiduohutusamet teabenõude esitama piisava ajavaruga kas avaliku teabehanke vormis või võttes ühendust toidu lisaaine kohta andmeid esitanud isikutega. Huvitatud isikud peavad küsitud teabe esitama toiduohutusameti poolt kindlaks määratud tähtaja jooksul; toiduohutusamet peab tähtaja määramisel vajaduse korral arvestama huvitatud isikute seisukohtadega.
            
         
               (14)
            
            
               Määruses (EÜ) nr 1333/2008 on ette nähtud, et toidu lisaainele loa andmise puhul tuleb arvestada ka keskkonnategureid. Seepärast peaksid huvitatud isikud toidu lisaaine uue hindamise käigus esitama komisjonile ja toiduohutusametile kogu teabe selle lisaaine tootmise, kasutamise või jäätmetega seotud keskkonnaohtude kohta.
            
         
               (15)
            
            
               Kui ei esitata nõutud teavet, mis on vajalik konkreetse toidu lisaaine uue hindamise lõpetamiseks, võidakse kõnealune toidu lisaaine ELis toidus lubatud lisaainete nimekirjast välja jätta.
            
         
               (16)
            
            
               Toidu lisaainete uue hindamise menetlus peab vastama läbipaistvuse ja üldsuse teavitamise nõuetele, tagades samal ajal teatavate andmete konfidentsiaalsuse.
            
         
               (17)
            
            
               Käesoleva määruse jõustumise kuupäevaks teeb komisjon üldsusele kättesaadavaks nende toidus lubatud lisaainete nimekirja, mida hakatakse uuesti hindama, märkides ära kuupäeva, mil toidu teaduskomitee või toiduohutusamet neid viimati hindas.
            
         
               (18)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Sisu ja kohaldamisala
   1.   Käesoleva määrusega kehtestatakse toidus lubatud lisaainete uue hindamise kava, mis on ette nähtud määruse (EÜ) nr 1333/2008 artikliga 32; uue hindamise korraldab Euroopa Toiduohutusamet („edaspidi toiduohutusamet”).
   2.   Toidus lubatud lisaaineid, mille uue hindamise on toiduohutusamet käesoleva määruse vastuvõtmise ajaks juba lõpetanud, uuesti ei hinnata. Selliste toidu lisaainete nimekiri on esitatud I lisas.
   Artikkel 2
   Mõisted
   Käesolevas määruses kasutatakse järgmisi mõisteid:
   a)   „toidus lubatud lisaaine”– toidu lisaaine, mille kasutamiseks on antud luba enne 20. jaanuari 2009 ja mis on loetletud Euroopa Parlamendi ja nõukogu 30. juuni 1994. aasta direktiivis 94/35/EÜ toiduainetes kasutatavate magusainete kohta, (6) Euroopa Parlamendi ja nõukogu 30. juuni 1994. aasta direktiivis 94/36/EÜ toiduainetes kasutatavate värvainete kohta (7) või Euroopa Parlamendi ja nõukogu 20. veebruari 1995. aasta direktiivis 95/2/EÜ toiduainetes kasutatavate lisaainete (välja arvatud värv- ja magusainete) kohta (8);
   b)   „ettevõtja”– füüsiline või juriidiline isik, kes vastutab määruse (EÜ) nr 1333/2008 nõuete täitmise tagamise eest tema kontrollitavas toidukäitlemisettevõttes;
   c)   „huvitatud ettevõtja”– ettevõtja, kelle huvides on ühe või mitme toidus lubatud lisaaine loa säilimine;
   d)   „algne toimik”– toimik, mille alusel toidu lisaainet hinnati ja anti luba selle kasutamiseks toidus enne 20. jaanuari 2009.
   Artikkel 3
   Toidus lubatud lisaainete uue hindamise prioriteedid
   1.   Toidus lubatud lisaaineid hinnatakse uuesti allpool esitatud järjekorras ning järgmiste tähtaegade piires:
   
               a)
            
            
               kõik direktiivis 94/36/EÜ loetletud lubatud toiduvärvid peavad olema uuesti hinnatud 31. detsembriks 2015;
            
         
               b)
            
            
               kõik direktiivis 95/2/EÜ loetletud toidus lubatud lisaained (välja arvatud värv- ja magusained) peavad olema uuesti hinnatud 31. detsembriks 2018;
            
         
               c)
            
            
               kõik direktiivis 94/35/EÜ loetletud lubatud magusained peavad olema uuesti hinnatud 31. detsembriks 2020.
            
         2.   Teatavate toidu lisaainete suhtes, mis kuuluvad lõikes 1 nimetatud funktsionaalrühmadesse, kehtestatakse konkreetsed tähtajad käesoleva määruse II lisas. Selliseid toidu lisaaineid hinnatakse sama funktsionaalrühma toidulisandite hulgas esimesena.
   3.   Erandina lõigetest 1 ja 2 võib toiduohutusamet alustada toidu lisaaine või toidu lisaainete rühma hindamist prioriteetsena kas komisjoni palvel või omal algatusel, kui ilmneb uusi teaduslikke andmeid, mis osutavad:
   
               a)
            
            
               võimalikule ohule inimeste tervisele või
            
         
               b)
            
            
               võivad mis tahes viisil mõjutada toidu lisaaine ohutuse hindamist.
            
         Artikkel 4
   Uus hindamine
   Toidus lubatud lisaainet uuesti hinnates toiduohutusamet:
   
               a)
            
            
               vaatab läbi toidu teaduskomitee või toiduohutusameti algse arvamuse ja töödokumendid;
            
         
               b)
            
            
               vaatab läbi algse toimiku, kui see on kättesaadav;
            
         
               c)
            
            
               kontrollib huvitatud ettevõtja(te) ja/või muude huvitatud isikute esitatud andmeid;
            
         
               d)
            
            
               kontrollib kõiki komisjoni ja liikmesriikide edastatud andmeid;
            
         
               e)
            
            
               püüab kindlaks teha kõik asjakohased materjalid, mis on avaldatud pärast iga toidu lisaaine eelmist hindamist.
            
         Artikkel 5
   Teabehange
   1.   Selleks et saada teavet huvitatud ettevõtjatelt ja/või muudelt huvitatud isikutelt korraldab toiduohutusamet avaliku teabehanke (avalikke teabehankeid) uuesti hinnatavate toidu lisaainete kohta. Andmete esitamise ajakava koostamisega näeb toiduohutusamet ette mõistliku ajavahemiku, mis võimaldab huvitatud ettevõtjatel ja/või muudel huvitatud isikutel pärast käesoleva määruse jõustumist seda kohust täita.
   2.   Lõikes 1 osutatud teave võib muu hulgas olla järgmine:
   
               a)
            
            
               algse toimiku uuringuaruanded, mida on hinnanud toidu teaduskomitee, toiduohutusamet või FAO/WHO ühine toidu lisaainete ekspertkomisjon (JECFA);
            
         
               b)
            
            
               teave asjaomase toidu lisaaine ohutusandmete kohta, mida toidu teaduskomitee või JECFA ei ole varem hinnanud;
            
         
               c)
            
            
               teave praegu kasutuses olevate toidu lisaainete spetsifikatsioonide kohta, sh teave osakeste suuruse kohta ning asjakohased füüsikalis-keemilised tunnused ja omadused;
            
         
               d)
            
            
               teave tootmisprotsessi kohta;
            
         
               e)
            
            
               teave kättesaadavate analüüsimeetodite kohta, mida kasutatakse lisaaine määramiseks toidus;
            
         
               f)
            
            
               teave inimeste kokkupuute kohta toidus leiduvate lisaainetega (nt tarbimisharjumused ja kasutamine, tegelikud kasutuskogused ja suurimad kasutuskogused, tarbimise sagedus ja muud kokkupuudet mõjutavad tegurid);
            
         
               g)
            
            
               lisaaine käitumine ja säilimine toidus.
            
         Artikkel 6
   Andmete esitamine
   1.   Huvitatud ettevõtja(d) või muud huvitatud isikud peavad artikli 5 lõikes 2 osutatud teabe, mis on seotud toidu lisaaine uue hindamisega, esitama toiduohutusameti teabehankes kindlaks määratud tähtajaks. Toiduohutusameti nõutud teabe esitamisel järgivad huvitatud ettevõtja ja muud huvitatud isikud võimaluse korral juhendit teabe esitamise kohta toidu lisaainete hindamiseks (9).
   2.   Kui huvitatud ettevõtjaid on mitu, võivad nad võimaluse korral esitada teabe koos.
   3.   Kui uue hindamise ajal on vaja lisateavet, mida peetakse teatava toidu lisaaine uue hindamise seisukohast asjakohaseks, esitab toiduohutusamet teabenõude huvitatud ettevõtjatele ning korraldab avaliku teabehanke, et kutsuda ka muid huvitatud isikuid teavet esitama. Toiduohutusamet määrab kindlaks teabe esitamise tähtaja, võttes vajaduse korral arvesse huvitatud ettevõtja ja/või muude huvitatud isikute seisukohti vajamineva aja suhtes. Sellistel juhtudel peab toiduohutusamet täiendavat teavet küsima piisavalt vara, et see ei ohustaks artikli 3 lõikes 1 ja II lisas sätestatud uue hindamise üldistest tähtaegadest kinnipidamist.
   4.   Teavet, mida ei ole esitatud toiduohutusameti määratud tähtaja jooksul, ei võeta uuel hindamisel arvesse. Erandjuhtudel võib toiduohutusamet komisjoni nõusolekul ka pärast tähtaega esitatud teavet arvesse võtta, kui see teave on toidu lisaaine uue hindamise jaoks oluline.
   5.   Kui nõutud teavet ei esitata toiduohutusameti kindlaks määratud tähtaja jooksul, võib toidu lisaaine määruse (EÜ) nr 1333/2008 artikli 10 lõikes 3 sätestatud menetluse kohaselt ELis lubatud toidu lisaainete nimekirjast välja jätta (10).
   Artikkel 7
   Muu teave
   Huvitatud ettevõtja(d) või muud huvitatud isikud peavad toidu lisaaine uue hindamise käigus esitama toiduohutusametile ja komisjonile kogu kättesaadava teabe selle toidu lisaaine tootmise, kasutamise või jäätmetega seotud keskkonnaohtude kohta.
   Artikkel 8
   Konfidentsiaalsus
   1.   Teavet, mille avaldamine võib oluliselt kahjustada ettevõtjate või muude huvitatud isikute konkurentsivõimet, võib käsitleda konfidentsiaalsena.
   2.   Konfidentsiaalseks ei peeta ühelgi juhul järgmist teavet:
   
               a)
            
            
               huvitatud ettevõtja nimi ja aadress;
            
         
               b)
            
            
               aine keemiline nimetus ja üksikasjalik kirjeldus;
            
         
               c)
            
            
               teave aine kasutamise kohta teatavates toitudes või nende pinnal või teatavates toidukategooriates;
            
         
               d)
            
            
               ainete ohutuse hindamisega seotud oluline teave;
            
         
               e)
            
            
               analüüsimeetod(id) toidus.
            
         3.   Lõike 1 kohaldamise eesmärgil peavad huvitatud ettevõtja(d) ja muud huvitatud isikud märkima, milliseid esitatud andmeid nad soovivad käsitleda konfidentsiaalsena. Sellisel juhul tuleb esitada kontrollitav põhjendus.
   4.   Toiduohutusameti ettepaneku põhjal teeb komisjon pärast huvitatud ettevõtja ja/või muude huvitatud isikutega konsulteerimist otsuse, milline teave peab jääma konfidentsiaalseks, ning teatab sellest vastavalt toiduohutusametile ja liikmesriikidele.
   5.   Komisjon, toiduohutusamet ja liikmesriigid võtavad kooskõlas Euroopa Parlamendi ja nõukogu 30. mai 2001. aasta määrusega (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (11) vajalikud meetmed, et tagada käesoleva määruse alusel saadud teabe vajalik konfidentsiaalsus, välja arvatud teave, mis tuleb avalikustada inimeste ja loomade tervise või keskkonna kaitsmiseks, kui asjaolud seda nõuavad.
   6.   Lõigete 1–5 kohaldamine ei takista teabe vahetamist komisjoni, toiduohutusameti ja liikmesriikide vahel.
   Artikkel 9
   Edusammude jälgimine
   Toiduohutusamet teavitab igal aastal detsembris komisjoni ja liikmesriike uue hindamise kava edusammudest.
   Artikkel 10
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. märts 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  KOM(2007) 418 lõplik.
   
      (3)  KOM(2001) 542 lõplik.
   
      (4)  Food Additives in Europe 2000, Status of safety assessments of food additives presently permitted in the EU, Põhjamaade Ministrite Nõukogu, TemaNord 2002:560.
   
      (5)  Guidance on submissions for food additive evaluations by the Scientific Committee on Food. Arvamus on esitatud 11. juulil 2001. aastal. SCF/CS/ADD/GEN/26 final.
   
      (6)  EÜT L 237, 10.9.1994, lk 3.
   
      (7)  EÜT L 237, 10.9.1994, lk 13.
   
      (8)  EÜT L 61, 18.3.1995, lk 1.
   
      (9)  Avaldatud toidu teaduskomitee 11. juuli 2001. aasta arvamuses. SCF/CS/ADD/GEN/26 lõplik.
   
      (10)  ELT L 354, 31.12.2008, lk 16.
   
      (11)  EÜT L 145, 31.5.2001, lk 43.
   
      I LISA
      
         Selliste toidus lubatud lisaainete loetelu, millele anti luba enne 20. jaanuari 2009 ning mille uue hindamise on toiduohutusamet käesoleva määruse jõustumise ajaks lõpetanud
      
      
                  E nr
               
               
                  Aine
               
               
                  Toidu teaduskomitee või toiduohutusameti viimase hindamise aasta
               
               
                  Toiduohutusameti uue hindamise seis
               
            
                  E 102
               
               
                  Tartrasiin
               
               
                  2009
               
               
                  Uus hindamine lõpetatud 23. septembril 2009
               
            
                  E 104
               
               
                  Kinoliinkollane
               
               
                  2009
               
               
                  Uus hindamine lõpetatud 23. septembril 2009
               
            
                  E 110
               
               
                  Päikeseloojangukollane FCF, oranžkollane S
               
               
                  2009
               
               
                  Uus hindamine lõpetatud 24. septembril 2009
               
            
                  E 122
               
               
                  Asorubiin, karmoisiin
               
               
                  2009
               
               
                  Uus hindamine lõpetatud 24. septembril 2009
               
            
                  E 124
               
               
                  Ponceau 4R, košenillpunane A
               
               
                  2009
               
               
                  Uus hindamine lõpetatud 23. septembril 2009
               
            
                  E 129
               
               
                  Võlupunane AC
               
               
                  2009
               
               
                  Uus hindamine lõpetatud 23. septembril 2009
               
            
                  E 160d
               
               
                  Lükopeen
               
               
                  2008
               
               
                  Uus hindamine lõpetatud 30. jaanuaril 2008
               
            
                  E 234
               
               
                  Nisiin
               
               
                  2006
               
               
                  Uus hindamine lõpetatud 26. jaanuaril 2006
               
            
                  E 173
               
               
                  Alumiinium
               
               
                  2008
               
               
                  Uus hindamine lõpetatud 22. mail 2008
               
            
                  E 214
               
               
                  Etüül-p-hüdroksübensoaat
               
               
                  2004
               
               
                  Uus hindamine lõpetatud 13. juulil 2004
               
            
                  E 215
               
               
                  Naatriumetüül-p-hüdroksübensoaat
               
               
                  2004
               
               
                  Uus hindamine lõpetatud 13. juulil 2004
               
            
                  E 218
               
               
                  Metüül p-hüdroksübensoaat
               
               
                  2004
               
               
                  Uus hindamine lõpetatud 13. juulil 2004
               
            
                  E 219
               
               
                  Naatriummetüül-p-hüdroksübensoaat
               
               
                  2004
               
               
                  Uus hindamine lõpetatud 13. juulil 2004
               
            
                  E 235
               
               
                  Natamütsiin
               
               
                  2009
               
               
                  Uus hindamine lõpetatud 26. novembril 2009
               
            
                  E 473
               
               
                  Rasvhapete sahharoosestrid
               
               
                  2006
               
               
                  Uus hindamine lõpetatud 23. novembril 2004; läbi vaadatud 26. jaanuaril 2006
               
            
                  E 474
               
               
                  Rasvhapete mono- ja diglütseriidide sahharoosestrid
               
               
                  2006
               
               
                  Uus hindamine lõpetatud 23. novembril 2004; läbi vaadatud 26. jaanuaril 2006
               
            
                  E 901
               
               
                  Meevaha, valge ja kollane
               
               
                  2007
               
               
                  Uus hindamine lõpetatud 27. novembril 2007
               
            
   
      II LISA
      
         Prioriteetsed tähtajad artikli 3 lõigetes 1 ja 2 nimetatud funktsionaalrühmadesse kuuluvate teatavate toidu lisaainete puhul
      
      I OSA:   TOIDUVÄRVID
      Artikli 3 lõikes 1 on toiduvärvide uue hindamise üldiseks lõpptähtajaks kehtestatud 31. detsember 2015; selle tähtaja raames on järgmistele toiduvärvidele kehtestatud konkreetsed tähtajad:
      
                  1.
               
               
                  
                     Järgmised toiduvärvid peavad olema hinnatud 15. aprilliks 2010
                  
                  
                              E 123
                           
                           
                              Amarant
                           
                        
                              E 151
                           
                           
                              Briljantmust BN, must PN
                           
                        
                              E 154
                           
                           
                              Pruun FK
                           
                        
                              E 155
                           
                           
                              Pruun HT ja
                           
                        
                              E 180
                           
                           
                              Litoolrubiin BK
                           
                        
            
                  2.
               
               
                  
                     Järgmised toiduvärvid peavad olema hinnatud 31. detsembriks 2010
                  
                  
                              E 100
                           
                           
                              Kurkumiin
                           
                        
                              E 127
                           
                           
                              Erütrosiin
                           
                        
                              E 131
                           
                           
                              Patentsinine V
                           
                        
                              E 132
                           
                           
                              Indigotiin, indigokarmiin
                           
                        
                              E 133
                           
                           
                              Briljantsinine FCF
                           
                        
                              E 142
                           
                           
                              Roheline S
                           
                        
                              E 150a
                           
                           
                              Karamell
                           
                        
                              E 150b
                           
                           
                              Sulfitkaramell
                           
                        
                              E 150c
                           
                           
                              Ammooniumkaramell
                           
                        
                              E 150d
                           
                           
                              Ammooniumsulfitkaramell
                           
                        
                              E 161b
                           
                           
                              Luteiin
                           
                        
                              E 161g
                           
                           
                              Kantaksantiin
                           
                        
                              E 170
                           
                           
                              Kaltsiumkarbonaat
                           
                        
            
                  3.
               
               
                  
                     Järgmised toiduvärvid peavad olema hinnatud 31. detsembriks 2015
                  
                  
                              E 101
                           
                           
                              i) Riboflaviin ii) riboflaviin-5′-fosfaat
                           
                        
                              E 120
                           
                           
                              Košenill, karmiinhape, karmiinid
                           
                        
                              E 140
                           
                           
                              Klorofüllid ja klorofülliinid: i) klorofüllid ii) klorofülliinid
                           
                        
                              E 141
                           
                           
                              Klorofülli ja klorofülliini vasekompleksid: i) klorofülli vasekompleksid ii) klorofülliini vasekompleksid
                           
                        
                              E 153
                           
                           
                              Taimne süsi
                           
                        
                              E 160b
                           
                           
                              Annaato, biksiin, norbiksiin
                           
                        
                              E 160a
                           
                           
                              Karoteenid: i) karoteenisegud ii) beetakaroteen
                           
                        
                              E 160c
                           
                           
                              Paprikaekstrakt, kapsantiin, kapsorubiin
                           
                        
                              E 160e
                           
                           
                              Beeta-apo-8′-karotenaal (C30)
                           
                        
                              E 160f
                           
                           
                              Beeta-apo-8-karoteenhappe etüülester (C30)
                           
                        
                              E 162
                           
                           
                              Peedipunane, betaniin
                           
                        
                              E 163
                           
                           
                              Antotsüaniinid
                           
                        
                              E 171
                           
                           
                              Titaandioksiid
                           
                        
                              E 172
                           
                           
                              Raudoksiidid ja -hüdroksiidid
                           
                        
                              E 174
                           
                           
                              Hõbe
                           
                        
                              E 175
                           
                           
                              Kuld
                           
                        
            II OSA:   TOIDU LISAAINED, V.A VÄRV- JA MAGUSAINED
      Artikli 3 lõikes 1 on muude toidu lisaainete (v.a värv- ja magusained) uue hindamise üldiseks lõpptähtajaks kehtestatud 31. detsember 2018; selle tähtaja raames on teatavatele toidu lisaainetele ja lisaainete rühmadele kehtestatud konkreetsed tähtajad:
      
                  1.
               
               
                  
                     Säilitusained ja antioksüdandid E 200–203; E 210–215, E 218–252, E 280–285; E 300–E 321 ja E 586 peavad olema hinnatud 31. detsembriks 2015.
                  Selles rühmas on prioriteetsed:
                  
                              E 310–312
                           
                           
                              Gallaadid
                           
                        
                              E 320
                           
                           
                              Butüülhüdroksüanisool (BHA)
                           
                        
                              E 321
                           
                           
                              Butüülhüdroksütolueeni (BHT)
                           
                        
                              E 220–228
                           
                           
                              Vääveldioksiid ja sulfitid
                           
                        
                              E 304
                           
                           
                              Rasvhapete askorbüülestrid: i) askorbüülpalmitaat ii) askorbüülstearaat
                           
                        
                              E 200–203
                           
                           
                              Sorbiinhape ja sorbaadid
                           
                        
                              E 284
                           
                           
                              Boorhape
                           
                        
                              E 285
                           
                           
                              Naatriumtetraboraat (booraks)
                           
                        
                              E 239
                           
                           
                              Heksametüleentetramiin
                           
                        
                              E 242
                           
                           
                              Dimetüüldikarbonaat
                           
                        
                              E 249
                           
                           
                              Kaaliumnitrit
                           
                        
                              E 250
                           
                           
                              Naatriumnitrit
                           
                        
                              E 251
                           
                           
                              Naatriumnitraat
                           
                        
                              E 252
                           
                           
                              Kaaliumnitraat
                           
                        
                              E 280–283
                           
                           
                              Propioonhape ja selle naatrium-, kaltsium- ja kaaliumsoolad
                           
                        
                              E 306
                           
                           
                              Tokoferoolikontsentraat
                           
                        
                              E 307
                           
                           
                              Alfa-tokoferool
                           
                        
                              E 308
                           
                           
                              Gamma-tokoferool
                           
                        
                              E 309
                           
                           
                              Delta-tokoferool
                           
                        
            
                  2.
               
               
                  
                     Emulgaatorid, stabilisaatorid, želeerivad ained E 322, E 400–E 419; E 422–E 495; ja E 1401–E 1451 peavad olema hinnatud 31. detsembriks 2016.
                  Selles rühmas on prioriteetsed:
                  
                              E 483
                           
                           
                              Stearüültartraat
                           
                        
                              E 491–495
                           
                           
                              Sorbitaanestrid
                           
                        
                              E 431
                           
                           
                              Polüoksüetüleen(40)stearaat
                           
                        
                              E 432–436
                           
                           
                              Polüsorbaadid
                           
                        
                              E 444
                           
                           
                              Sahharoosdiatsetaatheksaisobutüraat
                           
                        
                              E 481
                           
                           
                              Naatriumstearoüül-2-laktülaat
                           
                        
                              E 482
                           
                           
                              Kaltsiumstearoüül-2-laktülaat
                           
                        
                              E 414
                           
                           
                              Kummiaraabik (1)
                              
                           
                        
                              E 410
                           
                           
                              Jaanileivapuujahu (1)
                              
                           
                        
                              E 417
                           
                           
                              Tarakummi (1)
                              
                           
                        
                              E 422
                           
                           
                              Glütserool
                           
                        
                              E 475
                           
                           
                              Rasvhapete polüglütseroolestrid
                           
                        
            
                  3.
               
               
                  
                     E 551 ränidioksiid, E 620–625 glutamaadid, E 1105 lüsotsüüm ja E 1103 invertaas peavad olema hinnatud 31. detsembriks 2016.
               
            
                  4.
               
               
                  
                     Ülejäänud toidu lisaained (v.a värv- ja magusained) peavad olema hinnatud 31. detsembriks 2018.
                  Prioriteetsed on:
                  
                              E 552
                           
                           
                              Kaltsiumsilikaat
                           
                        
                              E 553a
                           
                           
                              Magneesiumsilikaat ja -trisilikaat
                           
                        
                              E 553b
                           
                           
                              Talk
                           
                        
                              E 558
                           
                           
                              Bentoniit
                           
                        
                              E 999
                           
                           
                              Quillaia ekstrakt
                           
                        
                              E 338–343
                           
                           
                              Fosforhape ja fosfaadid
                           
                        
                              E 450–452
                           
                           
                              Di-, tri- ja polüfosfaadid
                           
                        
                              E 900
                           
                           
                              Dimetüülpolüsiloksaan
                           
                        
                              E 912
                           
                           
                              Montaanhappe estrid
                           
                        
                              E 914
                           
                           
                              Oksüdeeritud polüetüleenvaha
                           
                        
                              E 902
                           
                           
                              Candellila vaha
                           
                        
                              E 904
                           
                           
                              Šellak
                           
                        
                              E 626–629
                           
                           
                              Guanüülhape, dinaatrium-5′-guanülaat, dikaalium-5′-guanülaat ja kaltsium-5′-guanülaat
                           
                        
                              E 630–633
                           
                           
                              Inosiinhape, dinaatrium-5′-inosinaat, dikaalium-5′-inosinaat ja kaltsium-5′-inosinaat
                           
                        
                              E 634–635
                           
                           
                              Kaltsium-5′-ribonukleotiidid ja dinaatrium-5′-ribonukleotiidid
                           
                        
                              E 507–511
                           
                           
                              Soolhape, kaaliumkloriid, kaltsiumkloriid, magneesiumkloriid
                           
                        
                              E 513
                           
                           
                              Väävelhape
                           
                        
            
         (1)  Kõik looduslikud kummid E 400–418 ja E 425 võib hinnata samal ajal.